नज़रिया: क्या वाकई संघ से हमदर्दी रखते थे सरदार पटेल?\nहिंदू महासभा की स्थापना 1915 में और राष्ट्रीय स्वयंसेवक संघ की स्थापना 1925 में हुई. लेकिन ऐसी कोई जानकारी नहीं है कि उस समय वल्लभभाई इस विचारधारा के प्रति आकर्षित हुए थे.

इन संगठनों के बारे में सरदार ने विभाजन के दौरान और ख़ासकर गांधी की हत्या के बाद अपने विचार ज़ाहिर किए थे. 

गांधी ही हत्या का जश्न

गांधी जी का मानना था कि सांप्रदायिक हिंसा की स्थिति में हिंदुओं को अहिंसक प्रतिरोध करना चाहिए और अगर ऐसा न हो सके तो मर मिटना चाहिए. 

गांधी जी का आदर्श था कि हिंदुओं और मुसलमानों के बीच की दूरी कम करने की ज़िम्मेदारी हिंदुओं की है. 

लेकिन सरदार पटेल मुस्लिमों के प्रति हिंदुओं के विशेष कर्तव्य वाली बात में गांधी या नेहरू के विचारों के साथ नहीं थे. 

सरदार इस बात को जायज़ मानते थे कि संघ की शाखाओं में अनुशासन और स्वरक्षण के पाठ सिखाए जाएं. मगर नेहरू को संघ की इस नीति में फ़ासीवाद नज़र आता था. 

सरदार ने संघ को गांधी की हत्या के तुरंत बाद प्रतिबंधित नहीं किया था. मगर संघ ने कुछ ठिकानों पर गांधी की हत्या का जश्न मनाया, यह पता लगने पर ही उन्होंने यह कदम उठाया.

इसके बावजूद संघ को जितना नापसंद नेहरू करते थे, सरदार कभी संघ को उतना नापसंद नहीं कर पाए. 

संघ पर प्रतिबंध

गांधी की हत्या के बाद हिंदू महासभा और संघ के कार्यकर्ताओं पर हमले हुए. उस दौरान हमला करने वालों पर नरमी दिखाने के लिए उन्होंने बम्बई सरकार के मुख्यमंत्री को फटकार लगाई थी. 

सरदार के इस रवैये को संघ या हिंदुत्व के समर्थन में भी देखा जा सकता है. ठीक ऐसे ही इस रवैये को ऐसे भी देखा जा सकता है कि वह क़ानून की हद से बाहर जाकर कोई कार्रवाई नहीं करना चाहते थे. 

गोडसे ने आख़िर गांधी की हत्या क्यों की?

व्यक्तिगत तौर पर सरदार की मुस्लिमों से दूरी परंपरागत थी.

सांप्रदायिक राजनीति और धर्म आधारित बंटवारे ने इसे और मज़बूत किया होगा. लेकिन इस दूरी को किस हद तक मुस्लिम द्वेष या संघ परिवार के साथ वैचारिक समानता माना जा सकता है, यह सोचने वाली बात है.

संघ पर प्रतिबंध लगने के बाद अलग-अलग तरह से चल रही संघ की गतिविधियों और उसके प्रचार पर नेहरू ने चिंता व्यक्त की थी. तब सरदार ने उन्हें लिखा था - 

"ऐसी एक भी चीज़ नहीं चलने दी गई है जो आरएसएस की अब तक की गतिविधियों से मेल खाए. मगर मुख्य दुविधा यह है कि कुछ प्रांतों में पकड़े गए आरएसएस के लोगों को हाई कोर्ट ने छोड़ दिया...\n\ntl;डॉ:
सरदार पटेल पर सबसे बड़ा आरोप लगता है कि वह राष्ट्रीय स्वयंसेवक संघ के पक्षधर थे. सरदार को संघ का बचाव करने वाले संघ समर्थक के तौर पर जाना जाता है.